Ζαν Μπελγκάμπ

Ο Ζαν Μπελγκάμπ (Jehan Bellegambe ή Jean Bellegambe, ορισμένες φορές Belgamb ή Belganb,  περ. 1470 – Ιούνιος 1535 ή Μάρτιος 1536) ήταν γαλλόφωνος Φλαμανδός ζωγράφος θρησκευτικών εικόνων, τριπτύχων και πολυπτύχων, σημαντικότερα των οποίων σήμερα βρίσκονται στο Ντουαί, το Αρράς, το Αιξ, τη Λιλ, την Αγία Πετρούπολη και το Σικάγο. Ήταν γνωστός ως ο "δάσκαλος των χρωμάτων" λόγω της διαφάνειας και των χρωματικών συνδυασμών που χρησιμοποιούσε στα έργα του. Είναι γνωστός με το όνομα Ζαν Μπελγκάμπ ο πρεσβύτερος για να διακρίνεται από τους ομώνυμους απογόνους του, που έφεραν επίσης το όνομα Jehan.

Βίος
Ο Μπελγκάμπ γεννήθηκε και πέθανε στο Ντουαί, που τότε ανήκε στην Κομητεία της Φλάνδρας (σήμερα βρίσκεται στη Γαλλική Φλάνδρα). Ήταν τέκνο από τον πρώτο γάμο του Ζωρζ Μπελγκάμπ (Georges Bellegambe), επιπλοποιού και μουσικού, ο οποίος ζούσε στην οδό (rue) Fosset-Maugart της πόλης (το 1862 μετονομάστηκε σε rue Haute-des ferronniers). A. Preux, "Résurrection d'un grand artiste Jehan Bellegambe de Douai: peintre du retable d'Anchinin", Extrait des Souvenirs de la Flandre Wallone, livraison de juin 1862, éd. de V. Wartelle, 1862 Τίποτα δεν είναι γνωστό σχετικά με την εκπαίδευσή του ως ζωγράφου. Η πρώτη γνωστή αναφορά σε αυτόν είναι σε έγγραφο του 1504, το οποίο τον ονομάζει δάσκαλο της ζωγραφικής.Turner 1996, vol. 3: 641. Το 1528 κατείχε μια οικία στη διασταύρωση των οδών rue de la Cloris και rue du Palais της πόλης.

Έργο
Τα έργα του τα υπέγραφε με "ρέμπους" (rebus).
 Τρίπτυχο των θρήνων του Ιησού (c. 1500), τέμπερα και λάδι σε πάνελ, ανάθεση του Grégoire de Moscron και της συζύγου του Jossine, το οποίο αποκτήθηκε το 1863 από το Εθνικό Μουσείο της Βαρσοβίας από τη συλλογή του Johann Peter Weyer.
 Τρίπτυχο Le Cellier (1508); απεικονίζει τη μονή Κιστερσιανών Flines-lez-Raches, τον οικίσκο της πύλης και την πτέρυγα του ναού.
 Ρετάμπλ του Αγίου Αδριανού της Νικομηδείας (1515), λάδι σε πάνελ βαλανιδιάς. Το αριστερό πάνελ διαστάσεων 75 cm επί 33,5 cm, αποκτήθηκε το 1856 από το Μουσείο του Λούβρου. Ο Άγιος απεικονίζεται κατά τα 3/4 προφίλ, πεζός, με πανοπλία και σπαθί, να στέκεται στην πόλη.
 Τρίπτυχο του μυστικού λουτρού  (1525), λάδι σε ξύλο, ζωγραφισμένο για τον Charles Coguin, 81 cm ύψος, ενεπίγραφο με το οικόσημο της μονής  Anchin. Αποκτήθηκε το 1882 από το Μουσείο Καλών Τεχνών της Λιλ, αποκαταστάθηκε το 1921 και το 1966.
 Πολύπτυχο της Anchin, απαρτιζόμενο από εννέα πτέρυγες, ζωγραφισμένο για τη μονή Anchin. Αποκαταστάθηκε επί πενταετία από τα γαλλικά μουσεία στο Παλάτι των Βερσαλλιών. Επανήλθε σε έκθεση στο κοινό στις 6 Μαρτίου 2007 στο μουσείο της Σαρτρέζ (Chartreuse).Jean Bellegambe : le peintre du tableau polyptyque d'Anchin, by Alphonse Wauters, published by  E. Devroye en 1862 - archived at the université Harvard διαθέσιμο στον ιστότοπο "Google Books"
 Τρίπτυχο της Άμωμης Σύλληψης (1525), ζωγραφισμένο ύστερα από ανάθεση του Ζαν Ποττιέ (Jean Pottier), δημάρχου του Ντουαί από το 1516 για τη βαριά άρρωστη κόρη του Μαργκερίτ. Αυτή επιθυμούσε να ταφεί στο παρεκκλήσιο Walloon récollets του Ντουαί και η προίκα της να δοθεί ως αμοιβή για ένα ρετάμπλ αφιερωμένο στην Άμωμη Σύλληψη. Παρουσιάστηκε από την οικογένεια Ποττιέ.
 Η Αγία Αικατερίνη και η Αγία Βαρβάρα (αμφότεροι 1520), Ίδρυμα Τεχνών του Σικάγου, τα απέκτησε το 1983 ως τμήμα της συλλογής του Τζωρτζ Φ. Χάρντινγκ (George F. Harding).

 Δείτε επίσης 
 Κατάλογος Φλαμανδών ζωγράφων

Παραπομπές

 Βιβλιογραφία 
  A. Preux, "Résurrection d'un grand artiste Jehan Bellegambe de Douai : peintre du retable d'Anchinin", Extrait des Souvenirs de la Flandre Wallone, livraison de juin 1862, éd. de V. Wartelle, 1862 
J. Turner, J., The dictionary of art. New York: Grove, 1996  ISBN 1-884446-00-0

 Εξωτερικοί σύνδεσμοι 

 Jehan Bellegambe on Artcyclopedia
 http://www.insecula.com/oeuvre/O0027697.html 

Κατηγορία:Φλαμανδοί ζωγράφοι
Κατηγορία:Πρώιμη φλαμανδική ζωγραφική